เรื่องร้องเรียน: ซอยจรัญ 70 ก่อนถึงโลตัส มุ่งหน้าไปปิ่นเกล้า มีการก่อสร้างเสียงดังทุกวันตั้งแต่เช้า รบกวนชุมชนรอบข้างมากๆ ควรจะเริ่มตอกหรือเจาะอะไรที่ใช้เสียงดัง หลัง 10.00 ค่ะ ต้องเห็นใจชุมชนและคอนโดรอบข้าง ไม่ได้หลับไม่ได้นอน ตอกตั้งแต่ 7 โมง แถวนี้หมอพยาบาลเยอะ บางคนเลิกงานก็เกือบเช้า จะพักผ่อนก็นอนไม่ได้เพราะเสียงเจาะเสียงตอก
การดำเนินการของเจ้าหน้าที่: สำนักงานเขตบางพลัด  จัดเจ้าหน้าที่เข้าตรวจสอบบริเวณก่อสร้างดังกล่าว พบว่าได้ดำเนินการเจาะเสาเข็มเรียบร้อยแล้วและได้ขอความร่วมมือผู้รับเหมาดำเนินการก่อสร้างวันจันทร์ถึงวันเสาร์ ในช่วงเวลา 8.00-17.00 น. และในวันอาทิตย์แจ้งให้ดำเนินการในงานที่ไม่มีเสียงดัง ซึ่งผู้รับเหมาได้รับทราบแล้ว
ความเห็นของผู้แจ้ง: ทำงานไวมากค่ะ มีการอัพเดตดี
พื้นที่: แขวงบางพลัด เขตบางพลัด กรุงเทพมหานคร